পুরো বিষয়টাকে দু’ভাবে দেখছেন রাজনৈতিক বিশ্লেষকেরা। একদল বলছেন, এটা অস্বীকার করার কোনও জায়গা নেই যে, তামিল সিনেমা রাজনীতির দ্বারা চালিত নয়। যেটা পছন্দ নয় কমল হাসনের। সেদিক দিয়ে দেখলে, কমল সচেতনভাবেই এই মন্তব্য করেছেন। আরেক দলের বক্তব্য, সুপারস্টার মানেই সুপারনেতা এই ধারণাটা ভেঙে দিয়েছিলেন কমল। এমজিআর, শিবাজি গণেশন, এনটি রামারাও যেভাবে অভিনেতাদের নেতা হওয়ার রাস্তা প্রস্তুত করেছিলেন, সেই পথে পা-ও দেননি তিনি। সেদিক দিয়ে দেখলেও, জয়ললিতার মৃত্যুতে তাঁর এভাবে প্রতিক্রিয়া দেওয়াটা স্বাভাবিক।